**OSNOVNA ŠKOLA SIDE KOŠUTIĆ**

**R A D O B O J**

**OBRAZLOŽENJE FINANCIJSKOG PLANA**

**ZA 2024. G. I PROJEKCIJA ZA 2025. I 2026. G.**

Na proces planiranja za razdoblje 2024.-2026. godine primjenjuju se odredbe novog Zakona o proračunu (NN 144/21) koji je na snazi od 01. siječnja 2022.g., te pod zakonskih akata i to: Pravilnika o proračunskim klasifikacijama (NN 26/10, 120/13 i 1/20) i Pravilnika o proračunskom računovodstvu i računskom planu (NN 124/14, 115/15, 87/169, 3/18, 126/19 i 108/20).

Člankom 36. Zakona o proračunu propisana je obaveza izrade obrazloženja koje postaje sastavni dio financijskog plana.

1. UVOD

***Sažetak djelokruga rada***

Osnovna škola Side Košutić Radoboj, sa sjedištem u Radoboju 21, je ustanova koja se bavi osnovnim obrazovanjem djece.

Upisno područje obuhvaća naselja: Radoboj, Jazvine, Radobojski Orehovec, Radobojski Kraljevec, Radobojski Bregi (dio), Šemnički Kraljevec (dio), Šemnica Gornja i Gorjani Sutinski.

Uz centralnu školu u Radoboju u sklopu škole djeluju i dvije četverorazredne područne škole i to u Jazvinama i Gornjoj Šemnici. Nastava u centralnoj školi odvija se u dvije smjene, dok se nastava u PŠ Jazvine i Šemnica Gornja odvija u jednoj (jutarnjoj) smjeni.

Centralna škola u Radoboju je osmogodišnja škola sa 4 razredna odjela 1-4. i 7 razrednih odjela 5-8. razreda. U PO Jazvine nastava je organizirana u 3 razredna odjela 1. i 2. kao kombinirani razredni odjel, te 3. i 4. razred. U PO Šemnica Gornja nastava je organizirana u 2 kombinirana razredna odjela 1. i 2. i 3. i 4. razreda.

U školskoj godini 2023./2024. u školu je upisano 198 učenika.

Raspršenost sela i zaselaka u krugu od desetak kilometara uvjetuje potrebu za velikim brojem učenika potnika, posebno 5 – 8 razreda. Prijevozom je ukupno obuhvaćeno74 učenika. Prijevoz u potpunosti financira osnivač – Krapinsko-zagorska županija.

U školi prosječno radi 43 djelatnika (29 učitelja, 3 stručna suradnika, ravnatelj i 10 djelatnika na administrativno-tehničkim poslovima).

***Zakonske i druge pravne osnove***

Djelatnost škole ostvaruje se u skladu s odredbama Zakona o ustanovama i Zakona o odgoju i obrazovanju u osnovnoj i srednjoj školi, a na razini škole djelatnost je definirana Statutom škole.

Nastava se izvodi prema nastavnim planovima i programima koji su propisani od strane Ministarstva znanosti i obrazovanja, te prema Godišnjem planu i programu rada škole i Školskom kurikulumu.

Škola je bila uključena u eksperimentalni program „Škola za život“ u okviru cjelovite kurikularne reforme koji provodi Ministarstvo znanosti i obrazovanja. Rezultati kurikularne reforme implementirani su u kurikulumske dokumente, nastavne materijale i udžbenike te tehnologije koje se koriste u nastavi.

Financijsko poslovanje škole vodi se u skladu sa Zakonom o proračunu, Pravilnikom o proračunskom računovodstvu i računskom planu, Pravilnikom o financijskom izvještavanju i internim procedurama.

***Opći ciljevi provedbe programa***

Osnovni cilj rada škole je poboljšanje kvalitete i učinkovitosti odgoja i obrazovanja, njegujući tradicionalnu kulturu i čuvajući identitet škole, a koristeći se suvremenim načinima, metodama i oblicima rada, kvalitetno pripremiti učenike za stjecanje suvremenih kompetencija i pripremiti ih za cjeloživotno učenje.

Cilj rada škole je postizanje što boljih rezultata učenika kroz povećanje uspjeha na kraju nastavne godine, povećanje broja i plasmana učenika koji sudjeluju na natjecanjima i smotrama, te povećanje broja projekata, priredbi i manifestacija u kojima je škola nositelj ili sudionik, a čijom realizacijom se učenike potiče na izražavanje kreativnosti, talenata i sposobnosti.

Jedan od ciljeva škole je i nastojanje da se svi učenici iz našeg upisnog područja upisuju u našu školu, odnosno da postanemo škola u koju se žele upisati i učenici iz drugih (okolnih) upisnih područja, tj. da postanemo škola poznata po kvaliteti na svim razinama.

odjelu, te uključivanjem u napredne grupe dodatnog rada i projekte.

Kroz sve ove ciljeve nastoji se osnovnoškolskim obrazovanjem stvoriti dobre temelje našim učenicima koji će u konačnici rezultirati konkurentnošću naših sadašnjih i budućih učenika na tržištu rada u zemljema EU pa i šire.

Za ostvarenje ciljeva i stručni i kvalitetan rad zaposlenika škole potrebno je osigurati i materijalno - tehničke uvjete rada propisane Državnim pedagoškim standardom i Zakonom o odgoju i obrazovanju, pa se kao imperativ nameće potreba dogradnje škole i uvođenje jednosmjenske nastave.

***Pokazatelji uspješnosti provođenja programa***

Glavni pokazatelj uspješnosti provođenja programa je gotovo 100%-tna realizacija nastavnog plana i programa rada škole koji u konačnici rezultira uspješnim upisom učenika u željene programe srednjoškolskog obrazovanja, te zapaženim rezultatima koje učenici škole postižu na natjecanjima znanja, susretima i smotrama na županijskoj i državnoj razini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj**  **rezultata** | **Definicija** | **Jedini-**  **ca** | **Polazna**  **vrijed.** | **Izvor podataka** | **Ciljana vrijed.**  **2024.** | **Ciljana**  **vrijed.**  **2025.** | **Ciljana**  **vrijed. 2026.** |
| Povećanje broja školskih projekata | Učenike se potiče na izražavanje kreativnosti, talenata i sposobnosti | broj | 18 | škola | 19 | 20 | 21 |
| Povećanje broja školskih priredbi i manifestacija | Učenike se potiče na izražavanje kreativnosti, talenata i sposobnosti | broj | 10 | škola | 11 | 12 | 13 |
| Povećanje broja učenika koji su uključeni u školske projekte, priredbe i manifestacije | Učenike se potiče na izražavanje kreativnosti, talenata i sposobnosti | broj  sudionika | 130 | škola | 135 | 140 | 145 |
| Povećanje broja sudionika i osvojenih mjesta na županijskim i državnim natjecanjima | Učenike se potiče na izražavanje sposobnosti i natjecateljskog duha | Broj  sudionika i broj nagrađenih učenika | 27 | škola | 28 | 29 | 30 |

Uz navedene pokazatelje uspješnosti poticat će se uključivanje što većeg broja učenika u rad učeničke zadruge i školskog športskog kluba, te organiziranje i uključivanje u raznovrsne izvannastavne i izvanškolske aktivnosti, a sve s ciljem razvoja pozitivnih vrijednosti kod učenika.

Poticat će se kvalitetna komunikacija na relaciji učitelj-učenik, učitelj-roditelj, učenik-učenik, te međusobna komunikacija svih zaposlenika kroz zajedničke aktivnosti i druženja.

1. OBRAZLOŽENJE FINANCIJSKOG PLANA

Prijedlog financijskog plana za 2024.g. i projekcije za 2025. i 2026.g. izrađen je temeljem Zakona o proračunu (N.N.144/21.), Uputa za izradu proračuna jedinica lokalne i regionalne samouprave za razdoblje 2024.-2026. g. izrađenih od strane ministarstva financija i Uputa za izradu proračuna Krapinsko-Zagorske županije za navedeno razdoblje., a u skladu sa planiranim ciljevima, a na bazi izvršenja i 1. izmjene i dopune financijskog plana za 2023. g.

Valja napomenuti da školske ustanove ne donose strateške, već godišnje operativne planove (GPP i Školski kurikulum) prema uputama Ministarstva znanosti i obrazovanja, a obrazloženjem financijskog plana povezujemo Godišnji plan i program i Školski kurikulum sa financijskim sredstvima potrebnim za njihovu realizaciju.

Planovi se donose za nastavnu, a ne za fiskalnu godinu, što je uzrok određenim odstupanjima u izvršenju financijskog plana – na primjer pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Financijski plan škole za 2024. i projekcije za 2025. i 2026. godinu donose se na razini skupine (druga razina računskog plana).

Izrada financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i načela transparentnosti.

* 1. ***Obrazloženje općeg dijela financijskog plana***

1. Sažetak računa prihoda i rashoda

Financijskim planom za 2024. godinu planirani su ukupni prihodi u iznosu od 1,194.442,00 €, a odnose se na prihode poslovanja. Prihodi od prodaje nefinancijske imovine nisu planirani.

Ukupni rashodi poslovanja planirani su u iznosu od 1,195.942,00€, i to rashodi poslovanja u iznosu od 1,193.842,00€ i rashodi za nabavu nefinancijske imovine u iznosu od 2.100,00€.

Budući da u 2024.g. planiramo potrošiti planirani preneseni višak iz 2023.g. u iznosu od 1.500,00€, u projekcijama za 2025. i 2026.g. planiraju se ukupni rashodi od 1,194.442,00€.

1. Račun financiranja

U narednom trogodišnjem razdoblju škola ne namjerava ostvariti niti primitke niti izdatke od financijske imovine i zaduživanja.

c) Preneseni višak ili preneseni manjak i višegodišnji plan uravnoteženja

Iz 2023. godine u 2024. godinu planiramo prenijeti sredstva viška prihoda iz izvora Vlastiti prihodi u iznosu od 1.000,00€ eura, koje namjeravamo utrošiti za nabavu opreme i izvora Posebne namjene u iznosu od 500,00€ od kojih namjeravamo nabaviti materijal za nastavu.

1. **OPĆI DIO – A. Račun prihoda i rashoda**

*PRIHODI POSLOVANJA PREMA EKONOMSKOJ KLASIFIKACIJI*

Što se tiče ekonomske klasifikacije najveći dio prihoda koje škola planira ostvariti u 2024. i narednim godinama škola evidentira na skupini 63- Pomoći od subjekata unutar općeg proračuna.

**Skupina 63 – Prihodi od pomoći** – planiraju se u iznosu od 1,143.350,00€ i to iz dva izvora:

1. pomoći iz državnog proračuna

Iz ovog izvora planirano je ostvarenje prihoda u iznosu od 1,136.400,00€ od čega na tekuće pomoći otpada 1,135.500,00€, a 900,00€ planirano je ostvariti na ime kapitalnih pomoći (za nabavu višegodišnjih udžbenika za učenike). Prihodi iz državnog proračuna planirani su u većem iznosu nego u 2023. godini zbog planiranih većih prihoda za plaće zaposlenih.

1. pomoći iz proračuna JLRS – grad Krapina

Prihodi iz gradskog proračuna planirani su u iznosu od 6.950€ eura, a namijenjeni su za financiranje rashoda za rad pomoćnika u nastavi.

**Skupina 64 - Prihodi od imovine**

-planirani su od kamata na sredstva na žiro-računu škole u iznosu od 10,00 eura.

**Skupina 65 - Prihodi po posebnim propisima – prihodi za posebne namjene**

U prihodima za posebne namjene planirani su prihodi od uplata učenika u iznosu od 8.200,00€ - za izlete, terensku nastavu, posjete kazalištu i sl., tj. za aktivnosti planirane u GPP-u i Školskom kurikulumu.

U ovim prihodima planirani su i prihodi od uplata učenika za osiguranje od posljedica nesretnog slučaja u iznosu od 1.000€.

U odnosu na 2023. g. plan je manji jer učenici više ne uplaćuju sredstva za prehranu u školskoj kuhinji.

**Skupina 66 - Vlastiti prihodi**

Vlastiti prihodi u iznosu od 4.300 eura planiraju se ostvariti od prodaje otpadnog papira – 50€, od prodaje proizvoda učeničke zadruge – 250€, te od iznajmljivanja školske sportske dvorane i ostalih školskih prostora – 4.000€.

**Skupina 67 - Opći prihodi i primici – prihodi iz nadležnog proračuna**

*Decentralizirana sredstva*

Temeljem Uputa za izradu proračuna Krapinsko-zagorske županije za naredno razdoblje, ovi prihodi planirani su na razini prethodne tj. 2023. godine – 35.362,00€, a budući da je došlo do znatnog povećanja cijena, ova sredstva neće biti dostatna niti za pokriće nužnih troškova škole, a kamoli za pokriće rashoda za održavanje školskih objekata i nabavu opreme.

*Izvorna sredstva Županije*

Iz izvornih (dopunskih) sredstava KZ županije planiraju se ostvariti prihodi u ukupnom iznosu od 2.220€ i to za slijedeće namjene:

* za realizaciju učeničkih natjecanja iznos od 600 eura,
* za rad e-tehničara 1.150 eura.
* za provedbu programa građanskog odgoja i obrazovanja iznos od 470 eura.

Budući da se radi o strogo namjenskim prihodima iz njih je predviđeno financiranje rashoda vezanih uz ostvarenje pojedinih projekata i programa.

*RASHODI POSLOVANJA PREMA EKONOMSKOJ KLASIFIKACIJI*

Rashodi poslovanja u 2024. g. planirani su u iznosu od 1.193.842,00€.

Najveći dio rashoda odnosi se na rashode za zaposlene – **skupina 31** i to 1.056.820,00€ i to iz izvora Ministarstvo – 1,050.400,00€ i iz izvora JLS – iznos od 6.420,00€.

Zatim slijede materijalni rashodi – **skupina 32** u iznosu od 127.222,00€.

U projekcijama za 2025. i 2026. g. materijalni rashodi manji su za 500€ u odnosu na 2024.g. i iznose 126.722,00€ (za 500,00€ manji su materijalni rashodi iz izvora Posebne namjene).

Financijski rashodi – rashodi za usluge banaka – **skupina 34** planirani su u iznosu od 700€.

**Skupina 37** – Naknade građanima i kućanstvima planirane su u iznosu od 9.100,00€, a odnose se na nabavu radnih udžbenika za učenike škole.

Rashodi za nabavu nefinancijske imovine – **skupina 42** - u 2024. g. planirani su u iznosu od 2.100,00€, dok je u projekcijama za 2025. i 2026.g. iznos smanjen na 1.100,00€.

*PRIHODI POSLOVANJA PREMA IZVORIMA FINANCIRANJA*

**Izvor 1.1. Opći prihodi i primici** obuhvaćaju prihode iz izvornih sredstava županije i planirani su u iznosu od 2.220,00€ za 2024.g. i projekcijama za 2025. i 2026.g.

**Izvor 1.3. Decentralizacija** – planiraju se prihodi u iznosu od 35.362,00€ za sve tri proračunske godine.

**Izvor 2.1. Donacije** nisu planirane budući da u trenutku izrade financijskog plana nemamo saznanja o ostvarenju istih.

**Izvor 3.1.Vlastiti prihodi** – za 2024. i projekcijama za 2025. i 2026.g. planiraju se u iznosu od 4.300,00€, a škola ih planira ostvariti od najma školskog prostora, prodaje otpadnog papira i prodaje izdjeljaka učeničke zadruge.

**Izvor 4.3. Posebne namjene** – planiraju se prihodi od 9.210,00€, a odnose se na uplate učenika za izlete, terensku nastavu, ulaznice i druge oblike izvan učioničke nastave za učenike, te osiguranje učenika od posljedica nesretnog slučaja.

**Izvor 5 Pomoći** – planiraju se u ukupnom iznosu od 1,143.350,00€ i to:

Iz izvora *5.2.1. Ministarstvo znanosti i obrazovanja* planiraju se ostvariti prihodi za plaće u iznosu od 1.009.000,00€, za prijevoz na posao 32.000,00€, za naknade i nagrade zaposlenima 41.400,00€, naknada za nezapošljavanje invalida – 2.000,00€, za radne udžbenike za učenike 9.100,00€, te za prehranu učenika 4.000,00€.

Za nabavu višegodišnjih udžbenika iz izvora Ministarstvo planira se 900,00€.

Iz izvora Pomoći planiraju se ostvariti i prihodi od JLS – grada Krapina- **izvor 5.4.1** u iznosu od 6.950,00€ za 100% financiranje rada pomoćnika u nastavi.

Iz 2023. u 2024. godinu planiramo prenijeti i 1.500,00€ viška prihoda i to 500,00€ iz izvora Posebne namjene i 1.000,00€ iz izvora Vlastiti prihodi.

RASHODI POSLOVANJA PREMA IZVORIMA FINACIRANJA

**Izvor 1.1. Opći prihodi i primici** obuhvaćaju rashode koji se financiraju iz izvornih sredstava Županije u iznosu od 2.220,00€ i to rashode za dnevnice i troškove službenih putovanja vezano za učenička natjecanja u iznosu od 600,00€, te za rad po ugovoru o djelu (građanski i e-tehničar u ukupnom iznosu od 1.620,00€.

**Izvor 1.3. Decentralizacija** obuhvaća materijalne rashode u iznosu od 34.662,00€ i financijske rashode u iznosu od 700,00€.

Što se tiče strukture rashoda u odnosu na 2023.g. nema znatnijih odstupanja u planu. Kao i prethodnih godina, najveća stavka su energenti za koje se planira 15.150€. Kod izrade plana naglasak je stavljen na osiguranje potrebnih uvjeta za normalno odvijanje nastave (materijal i usluge održavanja školskih objekata i opreme, materijal za nastavu, čišćenje i sl.).

Decentralizirana sredstva županije zbog znatnog porasta cijena nisu dostatna niti za pokriće nužnih troškova škole, a ne i za pokriće rashoda za održavanje školskih objekata (matične i dviju područnih škola), kao ni za nabavu opreme za nastavu.

**Iz izvora 3.1 Vlastiti prihodi** planira se pokriti dio materijalnih rashoda poslovanja u iznosu od 5.300,00€ u 2024. g., dok se u 2025. i 2026. planiraju pokriti materijalni rashodi u iznosu 4.300,00€.

**Izvor 4.3. Posebne namjene** obuhvaća materijalne rashode vezane za ostvarenje nastavnog plana i programa u iznosu od 9.710,00€ u 2024. i 9.210,00€ u 2025. i 2026.g.

**Iz izvora 5.2. Pomoći od Ministarstva znanosti i obrazovanja** najvećim se dijelom financiraju izdaci za plaće i materijalna prava zaposlenih u iznosu od 1,082.400,00€ i ostali materijalni rashodi od 44.000,00€. Iznos od 9.100,00€ otpada na naknade građanima u naravi – rashodi za radne udžbenike za učenike.

**Iz izvora 5.4. JLS –grad Krapina** - planiraju se pokriti izdaci za plaću i ostala materijalna prava pomoćnice u nastavi u iznosu od 6.950,00€.

RASHODI PREMA FUNKCIJSKOJ KLASIFIKACIJI

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama rashodi obrazovanja svrstani su u obrazovanje – 0912 – Osnovno obrazovanje.

Ukupni rashodi za 2024. g. planirani su u iznosu od 1,195.942,00€ od čega na redovite materijalno financijske rashode otpada 1,153.942,00€ dok na dodatne usluge u obrazovanju – prehrana učenika otpada 42.000,00€ i planirane su u istom iznosu za sve tri proračunske godine.

* 1. ***Obrazloženje posebnog dijela financijskog plana***

U posebnom dijelu financijskog plana rashodi poslovanja detaljnije su razrađeni prema programima, aktivnostima i izvorima financiranja.

***2.2.1 Glavni program: J01 – Obrazovanje***

***Program: 1000 Osnovno obrazovanje – zakonski standard***

Aktivnost: 102000 Redovni poslovi ustanova osnovnog obrazovanja

Rashodi vezani za redovno poslovanje škole u ukupnom iznosu od 35.362,00€ planiraju se pokriti iz tzv. decentraliziranih sredstava županije i to: materijalni rashodi (energenti, materijal za nastavu, materijal i usluge održavanja, komunalne, računalne i slične usluge u iznosu od 34.662,00€) i financijski rashodi - bankarske usluge u iznosu od 700 eura.

Budući da su prihodi za ove namjene ostali na razini 2023. g., a došlo je do znatnog povećanja cijena na općoj razini, u planu za 2024. g. nismo mogli planirati dio dec sredstava za nabavu nefinancijske imovine.

***Program: 1003 Dopunski nastavni i vannastavni program škola i obrazovnih institucija***

Aktivnost: 102000 Dopunski nastavni i vannastavni programi škola i obrazovnih institucija

U okviru ove aktivnosti planirani su materijalni rashodi (dnevnice i troškovi službenih putovanja učitelja pratitelja učenika na županijskim natjecanjima - 600 eura. Cilj ove aktivnosti je stvaranje natjecateljskog duha kod učenika što u konačnici rezultira boljim uspjehom, pa su tako u šk. g. 2022/2023. naši učenici sudjelovali na 10 županijskih natjecanja, a na njih šest ostvarili su jedno od prva tri mjesta, a dvoje učenika sudjelovalo je i na državnim natjecanjima.

Planirana sredstva su manja u odnosu na plan za 2023. godinu, jer se u šk.g. 2023/2024. rad pomoćnika u nastavi financira u 100% iznosu iz proračuna grada Krapine, dok se u 2022./2023. g. rad pomoćnika u nastavi financirao na način 50% izvorna sredstva županije + 50% općina Radoboj.

Aktivnost: 102006 Program građanskog odgoja u školama

Program građanskog odgoja u školi realizira se putem ugovora o djelu sa zaposlenikom škole (35 sati po 13,27 eura). Provedbom građanskog odgoja učenici obrađuju određene teme iz ekologije, financijske pismenosti i sl. čime proširuju svoje znanje.

Tekući projekt: T103000 Dopunska sredstva za materijalne rashode i opremu škola

U okviru ovog tekućeg projekta planirana su sredstva za rad e-tehničara. Poslove obavlja vanjski suradnik putem ugovora o djelu - 3 sata tjedno x 7,96 eura po satu – planirano 1.150,00€.

Provedbom ovog projekta omogućava se sustavno održavanje informatičke opreme.

*Tekući projekt: T103018 Zalogajček*

Projekt Zalogajček završio je sa 31.08.2023. godine, pa u planu za 2024.g. i projekcijama za 2025. i 2026. godinu nisu planirana sredstva za ovu namjenu jer se financiranje prehrane učenika vrši iz izvora Ministarstvo.

Aktivnost: A102001 Financiranje – ostali rashodi OŠ

***Izvor financiranja Vlastiti prihodi***

Iz vlastitih prihoda planiraju se pokriti rashodi vezani uz ostvarenje tih prihoda (materijal za nastavu, članarine i ostali rashodi vezani za rad učeničke zadruge – 250,00€).

Sredstva od iznajmljivanja školske sportske dvorane planiraju se utrošiti za dodatne rashode nastale iznajmljivanjem školskog prostora (energenti, sredstva za čišćenje, održavanje i sl.)- 3.850,00€ a preostali dio planira se utrošiti za nabavu opreme budući da škola iz dec sredstava ne može osigurati sredstva za zanavljanje opreme – 1.200 eura u 2024.g. i 200,00€ u projekcijama za 2025. i 2026.g.

Iznajmljivanjem školskog prostora ostvaruju se dodatna sredstva za poslovanje škole, a ujedno se omogućava zainteresiranim građanima odvijanje sportskih aktivnosti.

***Izvor financiranja Posebne namjene***

Planirani materijalni rashodi nastali u okviru ovog izvora u iznosu od 9.710,00€ u 2024.g. vezani su za rashode za nabavu materijala za nastavu – 500,00€, usluge prijevoza učenika vezane za izvan učioničku nastavu (kino, kazalište i sl.) u iznosi od 3.000€ i rashodi za realizaciju terenske nastave i učeničkih izleta i ekskurzija i ostale nespomenute rashode poslovanja– 6.210,00 eura.

***Izvor financiranja Ministarstvo***

Pretežni dio – cca 95% rashoda iz ovog izvora financiranja vezano je za rashode za zaposlene – plaće -1,009.000€, ostali rashodi za zaposlene – 41.400 eura (jubilarne nagrade – 3.600€, regres i božićnica, uskrsnica – 30.200€, dar za djecu – 3.600€, pomoći i otpremnine – 4.000€), prijevoz na posao – 32.000 eura, namirnice za prehranu učenika - 42.000€. Ostali rashodi za zaposlene planirani su na bazi izvršenja za 2023. g. uvećani za planirana povećanja iznosa regresa, božićnice, dara za djecu i uskrsnice kao novog materijalnog prava, te izračuna planiranih sredstava potrebnih za isplatu jubilarnih nagrada djelatnicima za navršene godine radnog staža.

U okviru ovih rashoda planirani su i rashodi za naknadu za nezapošljavanje određenog broja osoba sa invaliditetom u iznosu od 2.000 eura.

U sklopu pomoći iz državnog proračuna planirana su i sredstva za nabavu radnih udžbenika trošak kojih se prema naputku evidentira na skupini 37 – Naknade građanima i kućanstvima u iznosu od 9.100€.

Iznos od 900€ planiran je za dokup i zamjenu udžbenika čije se korištenje planira kroz više godina.

***Izvor financiranja JLS – grad Krapina***

Rashodi poslovanja vezani uz ovaj izvor financiranja odnose se na rashode za rad pomoćnika u nastavi u iznosu od 6.950,00€ - 6.420,00€ za plaću i 530€ za prijevoz na posao i ostala materijalna prava.

1. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA USPJEŠNOSTI U PRETHODNOJ GODINI

Gledajući u cjelini ciljevi glavnog programa škole, a to je obrazovanje, ostvareni su gotovo u potpunosti što je vidljivo iz dolje navedenih osnovnih pokazatelja.

U šk. g. 2022./2023. školu je polazilo 204 učenika od kojih su svi uspješno završili školsku godinu.

Nastavni plan realiziran je gotovo u svim predmetima - ukupna realizacija iznosi 100%. Učenici bili su uključeni u izbornu nastavu iz vjeronauka – 201 učenik il98,53%, iz informatike – 108 uč. Ili 98,68% dok je u izbornu nastavu iz njemačkog jezika bilo uključeno 108 učenika ili 76,59%.

Učenici su sudjelovali na raznim natječajima i natjecanjima na školskoj i županijskoj razini i postigli zapažene rezultate – 10 županijskih natjecanja i 1 državno natjecanje – iz matematike.

Plan izvan učioničke i terenske nastave izrađen je početkom školske godine na osnovi prijedloga stručnih aktiva i realiziran je prema planu.

Učenici su sudjelovali na 15 izvan učioničkih nastava.

Gotovo 90% učenika sudjelovalo je u 20 organiziranih izvannastavnih aktivnosti za učenike.

Velik broj učenika (109) bio je uključen i u izvanškolske aktivnosti ( Mažoretkinje, Nogometni klub, Glazbena škola, Škola stranih jezika, Škola plesa, Teniski klub, DVD i sl.)

Plan kulturne i javne djelatnosti ostvaren je prema godišnjem planu i programu rada škole kroz nastavne sadržaje, izvannastavne i izvanškolske aktivnosti, rad školskog sportskog kluba, učeničke zadruge, obilježavanjem značajnih datuma i blagdana, sudjelovanjem u akcijama, smotrama, susretima, organiziranim posjetima i uključivanjem u projekte., tj. odgođena je suradnja naše škole i

Ostali planirani projekti (Zdrav za 5, Klokan bez granica, Građanski odgoj, Ruksak pun kulture, Ptiček, Lumen, Naša mala knjižnica, Prelazak iz vrtića u školu i mnogi drugi, najvećim su dijelom i realizirani čime je ostvarena kvalitetna komunikacija na svim razinama u školi kao i između škole i subjekata iz okruženja.

Škola je dodatno opremljena informatičkom opremom preko projekta e-škole (interaktivni zidni ekrani i pripadajuća prijenosna računala)

U svrhu poboljšanja materijalnih uvjeta rada od opreme PŠ u Jazvinama je iz donacije opremljena učioničkim namještajem i garderobnim ormarićima. Za potrebe školske kuhinje nabavljeni su zamrzivači i ormar od inoxa. Nabavljen je određeni broj knjiga za potrebe školske knjižnice. Izvršeni su nužni sanacijski radovi na sportskoj dvorani i zgradama matične i područnih škola.

Zaposlenici su se stručno usavršavali na seminarima, stručnim aktivima i drugim oblicima nadgradnje što je na kraju rezultiralo vrlo dobrim rezultatima u odgoju i obrazovanju naših učenika.

U Radoboju, 08. studenog 2023.

Klasa: ­­­400-01/23-01/7

Urbroj: 2140-78-23-04

Predsjednica Šk. odbora: Ravnatelj:

Kristina Husarek Dražen Gerić